เรื่องร้องเรียน: น้ำขังรอระบายนานเกินไป อยากให้มาลอกท่อระบายน้ำค่ะ ความสูงระดับข้อเท้า น้ำท่วมมาแล้วน้อยกว่า 3 ชั่วโมง
การดำเนินการของเจ้าหน้าที่: เจ้าหน้าที่หน่วย Best ฝ่ายโยธา เขตราชเทวี ดำเนินการตรวจสอบพบว่า เมื่อเวลา 14.00 น. ในพื้นที่เขตราชเทวีมีฝนตกหนักมีปริมาณน้ำฝนมาก ทำให้มีน้ำรอการระบายในท่อระบายน้ำบนถนนสายหลัก (ถนนพระรามที่ 6) จึงส่งผลให้มีน้ำรอการระบายในซอยมั่นสิน 4 ถนนพระรามที่ 6 ซึ่งปัจจุบันเมื่อเวลา 18.30 น. ระดับน้ำแห้งสู่สภาวะปกติ ในส่วนที่ขอให้ลอกท่อระบายน้ำบริเวณซอยดังกล่าว ฝ่ายโยธา เขตราชเทวี ขอเรียนชี้แจงว่าได้ดำเนินการจ้างเหมาล้างทำความสะอาดท่อระบายน้ำ ประจำปี 2566 โดยกรมราชทัณฑ์เป็นที่เรียบร้อยแล้ว
ความเห็นของผู้แจ้ง: ขอบคุณสำหรับการทำงานที่รวดเร็วค่ะ คำอธิบายชัดเจนดีและขอบคุณเจ้าหน้าที่ทุกส่วนงานที่เกี่ยวข้องด้วยค่ะ 🙏
พื้นที่: แขวงทุ่งพญาไท เขตราชเทวี กรุงเทพมหานคร